
Yn dilyn eich profiad addysgu proffesiynol bydd angen i fyfyrwyr i gyflwyno ymateb adfyfyriol, sy’n dangos datblygiad yn ystod y profiad addysgu proffesiynol (PAP) sydd yn dangos maent yn adfyfyrio yn feirniadol ar eu cynnydd personol.

[bookmark: _GoBack]Diffinia Llywodraeth Cymru (2015) y broses o adfyfyrio fel “meddwl drwy faterion, problemau neu gyfyng-gyngor proffesiynol nad oes iddynt ateb amlwg”. Mae hyn yn amlygu ei fod yn agwedd hynod o bwysig ym mywyd pob dydd er mwyn gallu symud ymlaen. Roedd hyn sicr yn rhywbeth roedd angen cofio wrth ddechrau’r cyfnod o brofiad addysgu proffesiynol gan fod angen myfyrio ar yr hyn a wnaethant i symud ymlaen a bod yn llwyddiannus yn y hir dymor.
Cyn mynd ati i ddechrau’r cyfnod o brofiad addysgu proffesiynol roeddwn i’n nerfus iawn gan ei fod yn brofiad hollol newydd. Er hyn, roeddwn i’n awyddus i ymgartrefi yn yr ysgol a dod i adnabod y plant yn ogystal â’r staff a dod i mewn i drefn yr ysgol. Roedd hyn yn cyd-fynd gyda’r safon SAC S1.2 gan Lywodraeth Cymru (2009) sy’n nodi bod “angen i athrawon dangos y proffesiynoldeb sy’n sicrhau mai ar ymddiriedaeth a pharch o’r ddeutu yr adeiledir perthynas â dysgwyr ac yn cydnabod y bydd hyn yn help i wneud y gorau o’u potensial i ddysgu.” Roedd hyn yn bendant yn rhywbeth oedd yn bwysig i mi wneud cyn mynd ati i addysgu’r disgyblion gan fy mod i’n awyddus i adeiladu perthnasoedd da gyda’r plant lle byddent yn teimlo’n hapus ac yn gyfforddus wrth i mi addysgu nhw. Cyfeiria Birch (1998) at y pwysigrwydd o wneud hyn yn ei lyfr gan nodi “Building strong adult-child relationships is foundational to young children’s school readiness, future achievement, and success later in life” sy’n golygu bod hyn yn elfen hynod bwysig ym mywydau pobl ifanc. O fewn yr wythnos gyntaf, wnes i geisio dod i adnabod pob plentyn yn y dosbarth gan fynd o amgylch a siarad gyda nhw wrth iddynt wneud gwaith. O ganlyniad i hyn, fe wnes i ddysgu enwau’r plant a oedd yn rhywbeth i mi ac yn darged personol gan fy mod i am alw ar y disgyblion gan ddefnyddio’u henwau. Noda Glenz (2014) bod defnyddio enw plentyn yn ystod a thu allan i’r ystafell dosbarth yn cydnabod eu fod nhw’n yn bodoli ac yn bwysig ac roedd hyn yn sicr rhywbeth oeddwn i’n gobeithio cyflawni.
I sicrhau bod y disgyblion yn teimlo’n hapus ac yn gyfforddus yn yr amgylchedd, fe wnes i fynd ati i gynllunio gwers ‘dod i adnabod ein gilydd’ lle wnaeth y disgyblion cofnodi 5 ffaith ddiddorol am ei hun ac yna’i drafod mewn gwers cylch. Roedd hi’n bwysig i sicrhau bod gan y disgyblion rhyddid i fynegi eu hun gan fod hyn yn ffordd o ddenu diddordeb y disgyblion i’r gweithgaredd yn syth. Dywed Ostroksy (2003) bod hi’n bwysig defnyddio strategaethau sy’n ystyried anghenion gwahanol, diddordebau, a gallu disgyblion felly roedd hi’n bwysig i mi ystyried hyn er mwyn cyfoethogi’r addysgu am weddill y profiad addysgu. Yn ogystal, roedd hyn yn rhoi cyfle i mi ddod i adnabod anghenion y disgyblion yn well wrth ddod i’w hadnabod. Mae hyn yn cyd-fynd gyda ‘Hierchiaeth Anghenion’ Maslow a’r pwysigrwydd o addasu’r addysgu yn ôl anghenion y disgyblion yn ogystal â’r safon SAC S3.3.4 sy’n nodi bod angen “addasu eu haddysgu er mwyn bodloni anghenion dysgwyr” a oedd yn rhywbeth roeddwn i’n gobeithio cyflawni erbyn diwedd y profiad. Er bod y gweithgaredd yma yn llwyddiannus gan ei fod yn rhoi cyfle i’r disgyblion trafod yr hyn oedd ganddynt ddiddordeb ynddo, roedd gosod y plant mewn gylch wedi achosi ychydig o broblemau gan ei fod wedi achosi cyffro rhwng y plant ac felly roedd hi’n amlwg bod angen gweithio ar reolaeth dosbarth.
Pan ddaeth i addysgu’r dosbarth lawn roedd hi’n anodd iawn i grybwyll sylw 34 o ddisgyblion blwyddyn dau a thri ar yr un pryd wrth i wahanol elfennau tynnu eu sylw wrth iddynt wneud tasgau penodol. Fy nharged gyntaf wnes i dderbyn wrth fy mentor oedd y safon SAC S3.3.9. Yn ôl Llywodraeth Cymru (2009) dywed bod hi’n bwysig i athrawon “gosod disgwyliadau uchel ar gyfer ymddygiad dysgwyr a sefydlu fframwaith clir ar gyfer disgyblaeth yr ystafell ddosbarth er mwyn rhagweld a rheoli ymddygiad dysgwyr yn adeiladol, ac i hybu hunanreolaeth ac annibyniaeth”. Roeddwn i’n gweld hi’n anodd cael fy llais ar draws pan roedd llawer o sŵn a chyffro yn y dosbarth, felly penderfynwyd efallai byddai defnyddio teclyn yn syniad da i grybwyll sylw’r disgyblion ac fe wnes i benderfynu ar ddefnyddio tambwrîn. Dywed Pelvin (2013)  bod defnyddio teclyn yn arferol yn gallu fod yn effeithiol iawn os gaiff ei ddefnyddio’n gywir. Yn ôl ei adroddiad, gweler bod angen egluro’r arfer i’r disgyblion yn gyntaf gan arddangos y teclyn iddynt. Yna, rhaid rhoi cyfle i’r disgyblion ymarfer gyda’r teclyn er mwyn iddynt ddod yn arfer iddo a beth mae’n disgwyl iddynt wneud pan fydd yn cael ei ddefnyddio. Felly, fe wnes i gyflwyno’r teclyn gan egluro i’r disgyblion bod disgwyl iddynt dawelu ac eistedd i lawr yn barod i wrando ar ôl glywed y tambwrîn. Roedd hyn bendant yn rhywbeth positif ac fe wnes i weld gwelliant aruthrol yn agwedd y plant gan ei fod nhw’n ymateb yn bositif iddo. Y cam nesaf ymlaen yw creu a defnyddio siart ymddygiad i’r dosbarth er mwyn hybu ymddygiad da. Wrth gyfeirio yn ôl at Ostroksy (2005) mae’n bwysig ystyried diddordebau’r disgyblion wrth wneud y siart ac felly, gan fod tîm rygbi Cymru newydd ennill y gamp lawn penderfynwyd fel dosbarth defnyddio cae rygbi fel ysbrydoliaeth i’r siart. Byddaf yn defnyddio enwau’r plant fel chwaraewyr rygbi a fyddent yn cael carden felen neu garden goch yn dibynnu ar eu hymddygiad nhw ac ar ddiwedd yr wythnos byddent yn ennill gwobr i’r dosbarth os ydynt wedi ymddwyn a gwrando’n dda. Mae hyn yn cyd-fynd gyda damcaniaeth Pavlov (1902) ar gyflyru clasurol a oedd yn trafod gwobrwyo ymddygiad da a’i ymchwiliad mewn i wobrwyo cŵn a’r effaith positif a gaiff hyn wrth i blant dysgu ymateb newydd.

Wrth ddechrau addysgu’r gwersi roedd hi’n dechrau dod yn amlwg bod rheoli amser yn rhywbeth bydd angen gweithio ar gan fy mod i’n gweld hi’n anodd sicrhau bod popeth yn cael ei gyflawni o fewn y wers. Felly, penderfynwyd wrth weithio ar safon SAC S3.3.7 sy’n nodi bod angen i fyfyrwyr “trefnu a rheoli amser addysgu a dysgu yn effeithiol” bydd y broblem yma yn gwella. Nodwyd Stallings  (1980) yn ei lyfr ‘Allocated Academic Learning Time Revisited’, wrth i athrawon asesu eu defnydd o amser a neud newidiadau, mae’n cael effaith positif ar addysgu’r plant a’u gynnydd. Felly roedd hyn yn amlwg yn rhywbeth roeddwn i am wella trwy’r cyfnod o brofiad addysgu proffesiynol i fuddio’r plant yn ogystal â fy mhrofiad personol i. Wrth ymchwilio mewn i’r elfen yma, penderfynais sicrhau bod cloc ar y ddesg wrth i mi addysgu fel fy mod i’n gallu penodi amseroedd penodol i’r cyflwyniad, prif weithgaredd a diweddglo. Yn ogystal, roeddwn i’n gweld hi’n anodd cyflawni pob tasg gan fod angen gwneud hyn drwy eistedd gyda phob grŵp yn unigol a gwneud y dasg felly roedd yn cymryd amser i fynd drwy bedwar grŵp. Felly, pob cyfle roeddwn i’n cael i gynnwys y dosbarth lawn yn y gweithgaredd, roeddwn i’n ceisio gwneud fel bod pawb yn cyflawni’r dasg mewn un tro. Yn sicr, roedd manteision i wneud hyn fel dywedir Tanveer (2008) “the larger the group, more variety there is in the ideas, opinions and experiences which can contribute to the learning process.” ac felly roedd hyn yn fuddiol i addysg y plant yn ogystal â gweithio ar fy nharged o reoli amser. Roedd hyn hefyd yn cyfeirio at fy nharged gyntaf o reoli dosbarth gan fy mod i’n ceisio addysgu’r dosbarth lawn ar yr un pryd ac felly roedd yn amlwg fy mod i wedi gweithio ar fy nharged a fy mod i’n dod yn fwy hyderus yn defnyddio’r teclyn pan yn rheoli’r dosbarth lawn. Roedd effaith y cloc ar y ddesg bendant wedi helpu wrth gyflwyno’r gweithgaredd gan mai hyn oedd y rhan o’r wers oeddwn i’n gweld yn anoddach i reoli’r amser a oedd yn golygu bod llai o amser i wneud y dasg ei hun. Ar gyfer symud ymlaen, byddaf yn ceisio cael 2 grŵp i wneud y dasg ffocws ar y tro er mwyn gallu cyflawni mwy o fewn un wers.

Yn edrych ymlaen at y profiad addysgu nesaf, byddaf yn sicr yn defnyddio technegau rheoli dosbarth yn gynharach mewn i’r profiad er mwyn gallu cynnal trefn i’r disgyblion yn syth. Yn ogystal, byddaf yn ceisio sicrhau fy mod i’n rheoli amser yn well yn ystod cyflwyniad y wers trwy ddefnyddio cloc a chael dau grŵp i wneud tasg ar y tro er mwyn cyflawni mwy o bethau yn ystod un wers. Yn ogystal, wrth fyfyrio ar y broses, penderfynwyd gosod targed o’r safon SAC 2.5. Yn ôl Llywodraeth Cymru (2009) nodir dylai athrawon “gwybod sut i ddefnyddio TGCh yn effeithiol, i addysgu eu pwnc ac i gefnogi eu rôl broffesiynol ehangach” sydd bendant yn rhywbeth hoffwn weithio ar er mwyn fuddio’r disgyblion. Mae hyn hefyd yn cyd-fynd gyda  beth ddywed Donaldson am y ddefnydd o’r fframwaith digidol yn addysg gan ei fod yn “chwarae rhan gynyddol ym mywydau plant a phobl ifanc, ar gyfer cyfathrebu, rhwydweithio, gwybodaeth, hamdden ac adloniant a hefyd drwy amrywiaeth gynyddol o drafodion a chymwysiadau addysgol.” Felly, byddaf yn ymchwilio technegau newydd i’w gynnwys yn fy ngwersi yn y dyfodol a’i ddefnyddio i gyfoethogi’r addysgu.
Ar y cyfan, rydw i’n credu bod y cyfnod o brofiad addysgu proffesiynol wedi bod yn brofiad arbennig i ddysgu technegau newydd trwy adfyfyrio ar agweddau oedd angen gweithio ar. Fel y dywed Offsted “The most distinctive of these very good teachers is that their practice is the result of careful reflection” sy’n cefnogi bod hyn yn rhywbeth angenrheidiol i ddatblygu a llwyddo.

